tomron87/hebrew-wikipedia-sentences-corpus huggingface dataset:
בשנת 2000 הופיע ג'ונסון בפרק פיילוט של הסדרה "להעיר את המתים" בתפקיד סמל בילוש ספנסר ג'ורדן כחבר ביחידה משטרתית העוסקת בתיקים ישנים שלא נפתרו.
ב-2001 צולמה עונה ראשונה של "להעיר את המתים", וג'ונסון השתתף בתפקיד ראשי מאז ועד לסיומה ב-2011. בשנים 2000 עד 2002 שיחק ג'ונסון בתפקיד סטיב רובינסון בסדרת הדרמה הפופולרית של פול אבוט "לדפוק שעון".
בשנים 2001 ו-2002 הופיע בסדרה "Babyfather" של ה-BBC כאחד השחקנים הראשיים.
ב-2004 שיחק ג'ונסון בתפקיד הראשי במחזה "אותלו" עם להקת התיאטרון רויאל ליסאום .
עוד שיחק ג'ונסון בתפקיד מרקוס קירבי בסדרת הדרמה "דרך ווטרלו", המגוללת את ההתרחשויות בבית ספר תיכון.
הוא עזב את הסדרה בחצי השני של העונה.
ב-2010 השתתף ג'ונסון בסרט "בעולם טוב יותר" בתפקיד ד"ר נאג'יב.
בתיאטרון שיחק במחזה "The Swallowing Dark" בליברפול פלייהאוס ובתיאטרון 503. ב-2011 כיכב בתפקיד ביג מייק הגנגסטר בסרט "Anuvahood".
ב-2008 שיחק בתפקיד ביג מן בסרט "בגרות".
בנובמבר 2011 הופיע ג'ונסון בתפקיד רופא ילדים, שון דולן, בדרמה הרפואית של ה-BBC "הולבי סיטי".
ב-2012 הצטרף ג'ונסון בתפקיד דומיניק "דום" אנדרוז באופרת הסבון "אמרדייל".
ב-23 בפברואר 2014 פורסם שהוא עוזב את הסדרה אחרי מותה של ג'מה, דמות בתו בסדרה.
ב-2013 הופיע בתפקיד גנגסטר בסרט המתח "Life Outside".
ב-2013 הפיק ג'ונסון יחד עם כריסטיאן אשאיקו את הסרט "Disorientated Generation" (אודות גבר ניגרי החי בלונדון).
הסרט קיבל מימון ממועצת אנפילד ומענק קטן ממועצת הקולנוע הבריטית.
ב-2016 לוהק ג'ונסון לתפקיד רוזן קנט בהפקה של המחזה "המלך ליר" בהפקה משותפת של להקת התיאטרון טלאווה ותיאטרון רויאל אקסצ'נג' במנצ'סטר .
ג'ונסון זכה לשבחים על הופעתו בהצגה.
ב-2017 שיחק ג'ונסון בעונה השלישית של סדרת הדרמה "זרה" בתפקיד ג'ו אברנתי.
בתו הבכורה גרה בניו יורק ולמדה בבית הספר מנהטן למוזיקה.
בין השנים 2001 ל-2010 היה ג'ונסון נשוי לדוגמנית והסופרת אלכסנדרה ספיגל.
לבני הזוג יש ארבעה ילדים.
ב-4 בדצמבר 2014 התחתן ג'ונסון עם חברתו קמילה ג'ונסון.
שנה שם שם באנגלית תפקיד הערות 2008 בגרות Adulthood איש גדול בימוי נואל קלארק 2010 בעולם טוב יותר In a Better World ד"ר נאג'יב בימוי סוסנה בייר 2010 Pimp ביירון בימוי רוברט קאוואנה 2011 Anuvahood ביג מייק בימוי אדם דיקון 2013 Life Outside צ'ארלס בימוי מרטין ג'יי תומאס
וַיְכֻלּוּ היא פסקה קצרה בחומש בראשית בסיום פרשת בריאת העולם, בה מתוארת סיום הבריאה בשבת, וקביעתה למנוחה על ידי אלוהים.
פסקת ויכולו משמשת כחלק אינטגרלי מהקידוש בליל שבת וכן כחלק מתפילת ליל שבת.
מצוות קידוש השבת בדברים מחייבת את אזכור השבת באמירה.
חז"ל מציינים את פרשת ויכולו כהחלת חובה זו.
הפרשה נאמרת באופן אישי ובלחש באמצע תפילת העמידה של תפילת ערבית של שבת.
מלבד אמירת הפרשה בתפילת העמידה, תיקנו לחזור ולומר אותה בקול ובציבור מיד לאחר תפילת העמידה.
אף אמירת ויכולו שאחר התפילה יש לאומרה בעמידה משום שאמירה זו נחשבת כעדות על בריאת העולם, ועדות נאמרת בעמידה.
על פי דימוי זה לעדות, יש מהפוסקים שהוסיפו עוד וכתבו שאין לאומרה אלא בשנים, שאין עדות ביחיד.
ב"שיר ליל שבת" שכתב יהודה עמיחי מופיעות המילים "אבי התפלל ויכולו הארץ וכל צבאם", וביצעו אותו אתי אנקרי, חוה אלברשטיין, נורית גלרון, קרני פוסטל, וכן להקת הבחורים מאפיקים על פי הלחן של משה וילנסקי.
ויליאם תומאס "ויל" גרייבס הוא כדורסלן אמריקאי ששיחק לאחרונה בעמדת הסמול פורוורד בקבוצת פורטו מהליגה הפורטוגלית הראשונה.
במכללה שיחק בקבוצת הכדורסל של אוניברסיטת צפון קרוליינה.
הציע את עצמו לבחירה בדראפט 2011, אך לא נבחר על ידי אף קבוצה.
ב-10 בפברואר 2010 חתם גרייבס באקיטה נורת'רן האפינטס היפנית, ושם התחיל את הקריירה שלו.
לאחר מכן נדד בכמה קבוצות, בין השאר בבוקה ג'וניורס הארגנטינאית ובקבוצות נוספות בדרום אמריקה.
לקראת עונת חתם בקבוצת הכדורסל מכבי חיפה היט, עזב לחצי שנה וחזר לאחר מכן לקדנציה נוספת של עוד שנתיים.
את שיא הקריירה שלו בנקודות רשם בשנה השלישית שלו במדי מכבי חיפה כאשר קלע 34 נקודות במשחק ב-27 בפברואר 2017.
ב-20 באפריל באותה העונה נפצע בראשו במהלך משחק מול מכבי תל אביב וגמר את העונה.
לאחר הפציעה ובפתיחת עונת הכדורסל 2017/18 חתם ויל גרייבס בשורותיה של מכבי חיפה לעונה נוספת אך לאחר חמישה מחזורים, בהם סיפק 2.4 נקודות ו-2.0 ריבאונדים ב-20.6 דקות למשחק החליטו בקבוצה להיפרד מהשחקן.
בשנת 2017 החל גריבס להתאמן יחד עם הפועל חיפה ובקיץ 2018 חתם בקבוצה, באוקטובר 2018 שוחרר גריבס מהקבוצה
ב-2019 חתם בפורטו מהליגה הפורטולגית עמה זכה באליפות ובגביע הסופר קאפ הפורטוגלי.
ויליאם (ויל) אמרסון ארנט הוא שחקן, מדבב, קומיקאי ומפיק קולנוע וטלוויזיה קנדי-אמריקאי, שהיה מועמד לחמישה פרסי אמי על הופעותיו בסדרות "משפחה בהפרעה" ו-"רוק 30".
הוא ידוע בשל משחקו בסדרה "משפחה בהפרעה" בדמותו של ג'ורג' אוסקר "ג'וב" בלות' השני, וכמדבב הדמות הראשית בסדרת האנימציה "בוג'ק הורסמן".
ארנט נולד בטורונטו, אונטריו שבקנדה, בנם של אדית אלכסנדרה "אליקס" (לבית משפחת פאלק) ושל אמרסון ג'יימס "ג'ים" ארנט שעבד בין היתר כעורך דין.
הוריו במקור מויניפג, מניטובה ויש לו שורשים משני הצדדים במשפחה שחיים שם.
לארנט יש שתי אחיות גדולות ממנו ואח צעיר ממנו.
אביו ג'יימס, הוא בוגר אוניברסיטת הרווארד ושימש כנשיא וכמנכ"ל של "מבשלת מולסון" בין השנים 1997–2000.
ארנט למד בבית הספר התיכון "קולג' לייקפילד" שממוקם בלייקפילד בדרום אונטריו, אך סולק מבית הספר לאחר סמסטר אחד בשל היותו תלמיד בעייתי.
לבסוף למד בבית הספר התיכון "ליסייד" אותו סיים.
לאחר מכן למד באוניברסיטת קונקורדיה במונטריאול, אך נשר משם לאחר סמסטר.
בשנת 1990 עבר להתגורר בניו יורק כדי ללמוד משחק במכון ע"ש לי סטרסברג לתיאטרון ולקולנוע.
בשנת 1996 יצר ארנט את הפיילוט הראשון שלו לטלוויזיה, עם קווין פולאק ואשתו לוסי ווב עבור רשת הטלוויזיה CBS, אך הרשת החליטה לא לרכוש את הפיילוט.
באותה שנה שיחק בסרט "Close Up" בתפקיד דייב, ובסרט "Ed's Next Move" בתפקיד חזאי.
בשנת 1999 הופיע ארנט בסרטו של הבמאי ג'ון שיאה "דרומי" לצדם של דוני וולברג ורוז מק'גוון.
בשנת 2006 הופיע בסרט "בוא איתי לכלא" של בוב אודנקירק ושנה לאחר מכן, ב-2007, הופיע ב"להבי התהילה" וב"הוט רוד".
הוא תרם את קולו לסרט המצויר "רטטוי" בשנת 2007. ב-2009 שיחק ב"חופשת אביב מטורפת", ובסרט "ראיונות קצרים עם גברים נתעבים" שביים ג'ון קרסינסקי.
באותה שנה דיבב בסרט "מפלצות נגד חייזרים".
בסרט "ג'ונה הקס", על פי חוברות הקומיקס של ג'ונה הקס, הופיע ב-2010. בשנת 2010 גם דיבב בסרט "גנוב על הירח".
באותה שנה שיחק בסרט "להתאהב ברומא".
ב-2013 החל לשחק בתפקיד ראשי בסדרה "המילרים" ב-CBS, וב-2014 שב לשחק בעונתה השנייה.
הופיע בסרט "צבי הנינג'ה" ודיבב בסרט "שודדי הפיצוחים", שניהם מ-2014.
בשנת 2014 החל לדבב בסדרת האנימציה "בוג'ק הורסמן" את הדמות הראשית ועל דמותו זכה בפרס אנני לשנת 2019. בשנת 2020 בוטלה הסדרה לאחר ששודרה במשך שש עונות מוצלחות.
בשנת 2016 החל לגלם את הדמות הראשית צ'יפ, בסיטקום "צ'יפ" של שירות ההזרמה נטפליקס, ובשנת 2017 שבה הסדרה לעונה שנייה.
את הסדרה הוא גם יצר והפיק בפועל.
בשנת 2018 דיבב את קולו של נבל העל סלייד בסרט המצויר "כוח הטיטאנים!
חיים בסרט", סרט בו היה מדבב וגם מפיק.
בשנה זו גם שיחק בסרט "מילה של כלב".
בשנת 2019 שיחק בסדרת הטלוויזיה "ריביירה", ודיבב בסרט המצויר "סרט לגו 2: החלק השני".
בשנת 2021 התארח בתור דאג בעונה השנייה של סדרת הדרמה "תוכנית הבוקר" של שירות אפל TV פלוס, כמו כן השתתף בסרט "החבובות: האחוזה הרדופה" שעלה בדיסני+.
באותה שנה עלה הסרט "ראמבל" לפרמאונט+, בו דיבב את סטיב, מפלצת אדומה ענקית ומתאבק חובבן.
בשנת 2022 שיחק את הדמות הראשית בסדרת הקומית "עיר הרצח" בנטפליקס בתור הבלש טרי סיאטל.
באותה שנה גילם את דמותו של קליקו ג'ק בסדרה הקומית התקופתית "לו הייתי פיראט" של רשת HBO Max ושיחק בסרט "הגול הבא מנצח".
ארנט הכליל את סטיב מרטין וצ'בי צ'ייס כשתי ההשפעות הקומיות הגדולות ביותר שלו.
לארנט אזרחות כפולה - קנדית ואמריקאית.
הוא אוהד מושבע של קבוצות ההוקי, בייסבול והכדורסל (בהתאמה) טורונטו מייפל ליפס, טורונטו בלו ג'ייז וטורונטו ראפטורס.
ארנט נישא לשחקנית פנלופה אן מילר בשנת 1994. השניים התגרשו בשנת 1995.
הוא נישא בשנית לשחקנית והקומיקאית איימי פולר ב-29 באוגוסט 2003. השניים שיתפו פעולה יחד בארבעה פרקים מתוך הסדרה "משפחה בהפרעה", בפרק בסדרה "מחלקת גנים ונוף" ובסרטים "מחליקים אותה", הורטון שומע מישהו", "או ברודוויי", "חופשת אביב מטורפת", "מפלצות נגד חייזרים", "הלקחנים – עולמה הסודי של ארייטי".
הראשון נולד באוקטובר 2008, והשני נולד באוגוסט 2010. ארנט ופולר נפרדו במהלך 2012 והגירושין הסתיימו ביולי 2016.
ביוני 2020 פורסם כי בת זוגו החדשה של ארנט, אלסנדרה בראון, ילדה את בנו השלישי של ארנט שנולד ב-27 במאי 2020.
ויליאם מלור הוא שחקן, זמר ודוגמן אנגלי.
הוא ידוע בעיקר מתפקידיו בטלוויזיה בהם ג'מבו בולטון בסדרה "הוליאוקס", גז וילקינסון בסיטקום "שתי בירות וחבילת צ'יפס", הבלש ספייק טאנר בסדרה "No Offence", סטיב קונולי בסדרה "ברודצ'רץ'", ג'ורג'י בסדרה לילדים , ובדמות אולי קארי בסיטקום " White Van Man".
מלור נולד בברדבורי שבמנצ'סטר רבתי.
ב-1990 זכה להכרה כשהופיע בתפקיד בן רולינגסון בתוכנית הטלוויזיה לילדים "Children's Ward".
ב-1995 הצטרף לצוות שחקני אופרת הסבון "הוליאוקס" בה שיחק בתפקיד ג'יימס "ג'מבו" בולטון עד ל-1998. בפרק ספיישל חג המולד של "הוליאוקס" הופיע שוב בתפקיד קמע בדמות ג'מבו.
מלור הוציא גרסת כיסוי לשירו של ליאו סאייר "When I Need You", שהגיע למקום החמישי במצעד הסינגלים הבריטי.
אחר כך הוציא סינגל נוסף בשם "No Matter What I Do" שהגיע למקום ה-23. מלור הופיע בווידאו קליפ של להקת בויזון "When the Going Gets Tough" עבור הקומיק ריליף.
בהמשך שיחק מלור בתפקיד גרג בסרט הטלוויזיה .
בין 2001 ל-2011 כיכב בתפקיד גז וילקינסון בסדרה הקומית "שתי בירות וחבילת צ'יפס".
מלור כיכב בתפקיד "ברמפוט" בדרמה "מיונים" על עובדי הדואר, ושיחק בדמות בלש המשטרה ג'ד גריפית'ס בעונה השנייה של הסדרה "Murder Investigation Team".
ב-2004 דיבב מלור את ג'ורג'י הכלב בסדרה של CITV.
הוא גילם את טום בעונה השנייה של הסדרה "The Street".
מלור זכה במקום הראשון בעונה הראשונה של תחרות השירה "Comic Relief Does Fame Academy" משנת 2003. ב-20 במאי 2007 החל להופיע באופרת הסבון "איסטאנדרס", בתפקיד וורן סטאמפ, סוכן מכירות רודף נשים.
מלור כיכב בתפקיד אורח בסדרת הפנטזיה של ה-BBC "מרלין".
באוקטובר 2008 שיחק בתפקיד האסיר בסרט התיעודי "The Prisoner" אודות החיים בכלא.
הוא גילם את כריס במותחן האימה הבריטי "The Reeds".
מלור הופיע בערוץ הטלוויזיה לילדים CBeebies שם קרא ספרים בפני הקהל.
ב-2011 כיכב בקומדיה "White Van Man" של ערוץ BBC Three, ובסדרת הדרמה "דרך ווטרלו" של ערוץ BBC One.
בשנים 2011 ו-2012 גילם מלור את ליאם פלין בקומדיה "In with the Flynns" של BBC One.
הוא כיכב בתפקיד אורח בפרק האחרון של הסדרה הקומית "Mongrels".
ב-2013 שיחק בתפקיד סטיב קונולי בדרמה הבלשית של רשת ITV "ברודצ'רץ'".
ב-2014 החל להופיע בסדרת הדרמה של קיי מלור "במועדון" של ערוץ BBC One.
ב-1999 פגש מלור את הרקדנית מישל מקסווין כשהשניים כיכבו יחד במחזמר "Oh, What a Night".
הם התחתנו ב-2007, ונולדו להם שני ילדים.
ויליאם רוברט יאנג הוא זמר-יוצר ושחקן אנגלי.
הוא זכה בעונה הראשונה של פופ איידול בשנת 2002.
ב-25 בפברואר 2002 הוציא את הסינגל "Evergreen".
ב-24 בנובמבר 2003 הוציא את הסינגל "Leave Right Now".
ליאנג שיתוף פעולה עם גארת' גייטס, סגנו בתחרות פופ איידול, בסינגל של גייטס "The Long and Winding Road", אשר זכה להצלחה רבה והגיע למקום הראשון במצעד הבריטי.
ב-19 באוגוסט 2011 הוציא את הסינגל "Jealousy".
במרץ 2002, יאנג יצא מהארון בפומבי.
הוא גם הצהיר כי מעולם לא הסתיר את נטייתו המינית, והיא גם לא הפריעה לו.
בשנת 2021 אמר יאנג שהוא לא במערכת יחסים וגם לא מעוניין בזוגיות.
יאנג מתגורר כיום בדלסטון .
2005: גברת הנדרסון גאה להציג
ויליאם ג'יימס סיברי טיודור הוא שחקן אנגלי.
טיודור נולד בלונדון, ולמד משחק ב-Royal Central School of Speech and Drama שבאוניברסיטת לונדון.
בין השנים 2013 ל-2015 שיחק בסדרת הטלוויזיה "משחקי הכס" של HBO בתפקיד אוליבאר.
ב-2014 הופיע במיני-סדרה "The Red Tent".
ב-2015 החל להופיע בסדרה "אנושיים" של ערוץ 4 ו-AMC.
בשנים 2017 ו-2018 גילם את סבסטיאן ורלאק/ג'ונתן מורגנשטרן בסדרה "ציידי הצללים" של ערוץ Freeform.
ויל בוקסטון הוא מגיש טלוויזיה ועיתונאי פורמולה 1 בריטי.
בוקסטון נולד בפורטסמות', אך גדל במלברן.
הוא למד בבית ספר קתולי, ואף היה נער מקהלה בכנסייה.
הוא למד ב-"Lord Wandsworth College" וב-"Sixth Form College, Farnborough" בהמפשייר, ולאחר מכן למד פוליטיקה באוניברסיטת לידס.
ב-2018 התארס עם ויקטוריה הליאר, העובדת באגף השיווק של קבוצת רייסינג פוינט.
כבר בהיותו באוניברסיטה החל בוקסטון לכתוב עבור האתר GrandPrix.com.
בשנת 2002 הצטרף למגזין פורמולה 1 הרשמי, עד לסגירתו בפברואר 2004.
בשנת 2005 הוא הפך ליועץ התקשורת הרשמי של GP2 Series, ולאחר מכן קודם למנהל התקשורת.
ב-2008 ערך בוקסטון את המגזין הווירטואלי "GPWeek".
בשנת 2009 החל לפרשן את ה"GP2 Series" ואת ה"GP2 Asia Series" עבור קבוצת פורמולה 1.
בשנים 2010–2012 פרשן בערוץ הספורט המוטורי "ספיד" של רשת פוקס.
בשנת 2013 הצטרף לערוץ "NBC ספורט", של רשת הטלוויזיה NBC, ושימש ככתב פורמולה 1 ואינדי קאר.
הוא עזב את תפקידו ב-2017, ומיד לאחר מכן, בראיון בערוץ "Sky Sports F1" הביע תמיכה במהלכיה של ליברטי מדיה אף על פי שמהלכים אלו הביאו, בעקיפין, לפיטוריו.
בשנת 2018 שב לפורמולה 1 בתפקיד המגיש הדיגיטלי הרשמי הראשון של התחרות, כשהוא גם מנהל את ערוץ היוטיוב הרשמי של המרוץ.
משנת 2019 החל לפרשן וללוות את סדרת הטלוויזיה הדוקומנטרית של נטפליקס "פורמולה 1: המרוץ לניצחון".
על פי הפולקלור, ויל-או'-דה-ויספ או ויל-או-ויס הוא אור רפאים אטמוספירי שנצפה על ידי מטיילים בלילה, במיוחד מעל מקומות כמו ביצת כבול, ביצה או ביצת עשב.
התופעה ידועה באמונות העממית האנגלית, בפולקלור האנגלי ובחלק גדול מהפולקלור האירופי, לו יש מגוון שמות כמו: "ג'ק-או-לנטרן", "פנס נזיר", "הינקיפאנק" ו"פנס האבי".
יש שאומרים שהדבר מטעה מטיילים בכך שהוא דומה למנורה או פנס; הדבר יוצר הטעייה שגורמת למטיילים להתבלבל בדרך.
בספרות, ויל-או'-דה-ויספ מתייחס באופן מטפורי לתקוות שווא שכן, המטייל חושב שמדובר באור שנועד להדריך אותו לאן ללכת, בעוד האור לא באמת קיים ומוביל אותו אל הלא נודע ולפעמים לתוך סכנות.
ויל-או'-דה-ויספ מופיע בסיפורי עם ובאגדות מסורתיות של מדינות ותרבויות רבות.
המונח מגיע מהמילה "wisp", אבוקת קש.
בנוסף, יש קשר ישיר גם לג'ק-או-לנטרן; עששית העשויה מדלעת או לפת שרוקנו מתוכנם, כאשר פרצוף מפחיד נחתך בצידן האחד ונר דולק מאיר בתוכם.
בארצות הברית, התופעה מכונה לעיתים קרובות כ"אורות אימה", "אורות רפאים" או "כדורים" (הכוונה לגלגל העין).
הדבר נהגה על ידי פולקלוריסטים וחובבי פאראנורמלים.
במדע המודרני מקובל באופן כללי שוויל-או'-דה-ויספ (ignis fatuus) נגרם על ידי חמצון של פוספין (PH3), דיפוספאן (P2H4) ומתאן (CH4).
תרכובות זו, שמיוצרות על ידי ריקבון אורגני, עלולה לגרום לפליטת פוטונים.
מכיוון שתערובות פוספין ודיפוספאן מתלקחות באופן טבעי במגע עם החמצן באוויר, יש צורך בכמויות קטנות ממנו כדי להצית את המתאן, שביחד יוצרים את המחזה המדובר.
יתר על כן, הזרחן מייצר חומר שנקרא זרחן פנטוקסיד כתוצר לוואי והדבר יוצר חומצה זרחתית במגע עם אדי מים, מה שגורם לתופעה להיות מלווה ב"לחות צמיגה".
ויליאם צ'ארלס מריק הוא שחקן קולנוע, טלוויזיה ותיאטרון אנגלי.
הופעת הבכורה שלו הייתה בדור השלישי של הסדרה זוכת הבאפט"א "סקינס" של ערוץ E4, בה גילם את הדמות אלו קריבי.
מריק נולד בעיירה לדברי שבהרפורדשייר, אנגליה.
הוא הצעיר במשפחה בת שני ילדים.
הוא למד בבית הספר היסודי דאונס מלוורן בווסטרשייר ולאחר מכן בבית הספר דין קלוז בצ'לטנהאם.
כחבר בתיאטרון Close up שיחק מריק בפסטיבל הפרינג' של אדינבורו בשנים 2010 ו-2011 בהפקות של "נערי ההיסטוריה" בתפקיד פוזנר, ובתפקיד צ'ארלי במחזה "מותו של סוכן" מאת ארתור מילר.
בפסטיבל הפרינג' של 2012 ו-2013 כיכב מריק עם להקת תיאטרון בשם No Prophet, ושיחק במחזה "Punk Rock" בהפקת סיימון סטיבנס, ובמחזה "Boys" מאת אלה היקסון.
ב-2011 הופיע מריק לראשונה בטלוויזיה בדרמת הנעורים "סקינס" של ערוץ E4, בתפקיד אלו קריבי.
הוא נבחן בתחילה על התפקיד של ריץ' הרדבק, אבל בסיום התהליך לוהק לתפקיד אלו.
הוא תיאר את הדמות כ"אדם אוהב, בחור מאוד פתוח, חיובי ונלהב".
בפברואר 2012 זכה מריק בפרס RTS לשחקן הטוב ביותר כשהתחרה בדקוטה בלו ריצ'רדס, שכיכבה אף היא בסדרה "סקינס".
על תפקיד אלו קריבי היה מועמד גם לפרס השחקן הטוב ביותר של TV Choice לשנת 2012.
במאי 2012 השתתף מריק בפרק בסיטקום "In with the Flynns" של ערוץ BBC One, בו שיחק בתפקיד "דין".
באותה שנה גילם את "ג'יי" בסרט הקולנוע "כל הזמן שבעולם" של ריצ'רד קרטיס לצדם של רייצ'ל מקאדמס ודונל גליסון.
ב-2013 הופיע מריק בפרק "Nightmare in Silver" מתוך סדרת המדע בדיוני "דוקטור הו".
עוד כיכב מריק בפרק בסדרה "Coming Up", ששודר ביולי 2013 בערוץ 4, והופיע בתפקיד אורח בסדרה "אטלנטיס" של BBC One.
בתיאטרון, שיחק וגילם את סלייטלי במחזה "ונדי ופיטר פן" מאת אלה היקסון, בהפקה של הלהקה השייקספירית המלכותית.
בשנת 2016 שיחק מריק בתפקיד ראסל, שוליית הקצב בדרמה "Brief Encounters".
בשנת 2017 שיחק בסדרה "פולדארק" שם הופיע מריק בתפקיד ארתור סולווי.
בשנת 2018 שב לשחק בשנית במחזה "מותו של סוכן" מאת ארתור מילר הפעם בתפקיד ברנרד.
ההפקה הועלתה בתיאטרון רויאל אקסצ'יינג' (אנ') במנצ'סטר.
בשנת 2019 כיכב מריק בתפקיד "ניקי" בסדרה הקומית "מפוקסלים" לצדה של אלכסה דייוויס.
ב-2021 שב מריק לגלם את תפקידו בעונה השנייה.
בשנת 2021 גילם את מארק בסרט האימה האיטלקי "סיפור אימה קלאסי".
בשנת 2023 שיחק בתפקיד קטן בסרט הלייב-אקשן "ברבי" של גרטה גרוויג.
שיחק גם במותחן הפשע של נטפליקס,"הגופה" בתור ביירן ובסדרת המדע הבדיוני של אפל TV פלוס, "סילו" בתפקיד דני.
בשנת 2024 שיחק בסדרת הדרמה ההיסטורית "ליידי ג'יין שלי" (אנ') בשירות הסטרימינג "אמזון פריים וידאו" בתפקיד אוון.
בשנת 2025 גילם את יו ניקלבי בסרט הספורט "פורמולה 1 הסרט" לצדו של בראד פיט.
+שנהסרטתפקידהערות2013כל הזמן שבעולםג'יי2017Modern Life Is Rubbish אולי2021סיפור אימה קלאסימארק2023ברבי עובד ב"מאטל"2025פורמולה 1 הסרטיו ניקלבי
שנה מחזה תפקיד הערות 2009 אילוף הסוררת גרומיו תיאטרון Close Up בשורדיץ' אמדאוס ונטיצ'לו 2010 המלט פולוניוס נערי ההיסטוריה (אנ') פוזנר פסטיבל הפרינג' של אדינבורו 2011 מותו של סוכן צ'ארלי 2012Punk Rock ויליאם קרלייל 2013Boys בני פסטיבל הפרינג' של אדינבורו
תיאטרון ארקולה (אנ') בהאקני 2013–2014 ונדי ופיטר פן (אנ') סלייטלי הלהקה השייקספירית המלכותית 2014–2015 Merlin מרלין Royal & Derngate בנורת'האמפטון2018מותו של סוכןברנרדתיאטרון רויאל אקסצ'יינג' (אנ'), מנצ'סטר
ויל הובסון הידוע יותר בשם הבמה שלו, פאוורהאוס הובס הוא מתאבק אמריקאי, המופיע בארגון ההיאבקות All Elite Wrestling (AEW), שבו הוא מכהן כאלוף השלשות הנוכחי של AEW ביחד עם סמואה ג'ו וקאצויורי שיבאטה כחלק מקבוצת The Opps.
הוא היה חבר בקבוצת טים טאז לצד ריקי סטארקס והוק.
הובס ערך את קרב הבכורה שלו בקריירה ב-18 ביולי 2009 עבור ארגון ההיאבקות All Pro Wrestling (APW) תחת שם הבמה ויל רוד.
בקרב זה שהיה מסוג קרב רויאל ראמבל וקבע את זהות הטוען לכתר לאליפות האינטרנט הכלל עולמית של APW, הוא כשל במשימתו.
לעומת זאת, הוא הצליח לזכות בתואר זה שלוש פעמים במהלך שהותו בארגון, ואף זכה שלוש פעמים באליפות הזוגות יחדיו עם מרקוס לואיס.
ביולי 2020, הובס החל לעבוד עבור ארגון ההיאבקות All Elite Wrestling (AEW), כשעשה זאת בתוכנית השבועית המשנית של הארגון, Dark, והפסיד לרוב יריביו.
באירוע All Out, שנערך ב-5 בספטמבר, הובס השתתף בקרב קזינו באטל רויאל של 21 משתתפים, שבסופו לאנס ארצ'ר ניצח.
טוני חאן, המשמש כנשיא וכמנכ"ל הארגון, התרשם מיכולותיו בקרב ולכן ב-16 בספטמבר, הודיע על החתמת הובס ב-AEW.
ב-16 בספטמבר בפרק של התוכנית Dynamite, הובס נחלץ לעזרת אלוף העולם של AEW, ג'ון מוקסלי, מתקיפה של בריאן קייג' וריקי סטארקס; מעשה זה ביסס את דמותו כדמות הטובה.
הובס כשל בניסיונו לזכות באליפות ה-FTW ב-7 באוקטובר בפרק של התוכנית Dynamite.
ב-18 בנובמבר בתוכנית, הובס ביצע את מעברו לדמות הרעה, כשחבר לשורותיהם של טאז, קייג' וסטארקס לאחר שתקף את קודי רודס עם חגורת אליפות ה-FTW של קייג' ואף עזר להם בתקיפתם נגד רודס ודארבי אלין.
שבוע לאחר מכן בתוכנית, הוא הופיע תחת שם במה חדש פאוורהאוס הובס, כשבאותו הפרק גבר על לי ג'ונסון.
בספיישל Winter Is Coming, שנערך ב-2 בדצמבר, הובס וסטארקס הפסידו בקרב זוגות לרודס ואלין.
ב-21 באפריל 2021, הובס נחל הפסד לכריסטיאן קייג'.
ב-11 ביוני, הובס וקייג' הפסידו בקרב זוגות לאדם פייג' ופרסטון ואנס.
ב-26 ביוני, הובס נוצח בקרב יחידים על ידי אדם פייג'.
ב-1 בספטמבר בפרק של התוכנית Dynamite, הובס גבר על בריאן קייג'.
שבוע לאחר מכן בתוכנית, הובס רשם ניצחון נוסף, הפעם על דאנטה מרטין.
ב-22 באוקטובר בפרק של התוכנית Rampage, הובס נחל הפסד לאורנג' קאסידי במסגרת הסיבוב הראשון של טורניר ההדחות על המועמדות לאליפות העולם של AEW.
ב-12 בינואר 2022 בפרק של התוכנית Dynamite, הובס הפסיד במפתיע לדאנטה מרטין לאחר התערבות של ג'יי לית'ל.
ב-18 בפברואר בפרק של התוכנית Rampage, הובס גבר על דאנטה מרטין והעפיל לקרב סולם פני המהפכה של האירוע Revolution.
ב-1 באפריל בפרק של התוכנית Rampage, הובס נחל הפסד לקית' לי.
ב-13 באפריל בפרק של התוכנית Dynamite, הובס וסטארקס ניצחו בקרב זוגות את קית' לי וסוורב סטריקלנד.
אליפות השלשות של AEW (פעם אחת, נוכחי) - ביחד עם סמואה ג'ו וקאצויורי שיבאטה
אליפות האינטרנט הכלל עולמית של APW (3 פעמים)
אליפות הזוגות של APW (3 פעמים) - עם מרקוס לואיס
אליפות הזוגות של UWN (פעם אחת) - עם דמיאן גרנדי
אליפות מחלקת Dynamite של GRPW (פעם אחת)
טורניר אליפות מחלקת Dynamite של GRPW (2013)
אליפות הזוגות של PCW (פעם אחת) - עם מיץ' ולנטיין
PWI דירג אותו במקום ה-93 מתוך 500 המתאבקים הטובים ביותר לשנת 2021
ויל היקוק לאו היה אמן אמריקאי.
הוא צייר ציורי קיר, מאייר וכתב בנושאי אמנות.
בהיותו בן 20 בשנת 1873 נכנס לאטלייה של ז'אן-לאון ז'רום באקדמיה לאמנות בפריז, ולאחר מכן הצטרף לשיעוריו של קרולוס-דוראן, איתו נשאר עד 1877. הוא חזר לניו יורק, והיה חבר באגודה האמנים האמריקאית בשנת 1878 והאקדמיה הלאומית לעיצוב בשנת 1890. תמונותיו של אזור ניו אינגלנד ואיורים של ג'ון קיטס הביאו לפרסומו.
הוא התחתן עם ברטה ז'וליין בצרפת בשנת 1878.
לאחר מכן, פנה עם יצירתו לקישוט, והכין לוחות ומדליונים למלון וולדורף אסטוריה בניו יורק, פאנל לבית המשפט של מחוז אסקס בניוארק, ניו ג'רזי וכן לוחות רבים למגורים פרטיים וחלונות ויטראז' לכנסיות שונות, כולל הכנסייה האפיסקופלית המתודיסטית של סנט פול, ניוארק.
הוא היה מדריך בבתי הספר של קופר יוניון, ניו יורק, בשנים 1882 עד 1885, ובבית הספר של האקדמיה הלאומית לעיצוב בשנים 1889 עד 1892. לאו, שהיה מוכר בציבור כידידו של ר.ל סטיבנסון, ופרסם כמה ספרי זכרונות (1908).
בשנת 1909 אייר את הספר "In Arcady" מאת המילטון רייט מיי.
הסגנון הושפע מתנועת הארט נובו.
לאחר מותה של אשתו ברטה, בשנת 1909 נישא למרי פיירצ'יילד, אשתו לשעבר של הפסל פרידריק ויליאם מקמוני.
הוא צייר סדרת ציורי קיר במחלקת החינוך של מדינת ניו יורק ברוטונדה באולבני, ניו יורק.
באמצעות דמויות וסמלים מהמיתולוגיה הרומית והיוונית בשילוב עם בניינים ונופים בניו יורק, האמן מפרט סימני דרך מרכזיים בהתקדמות האנושית - מבחינת אמנות, מדע, טכנולוגיה, מודרניזציה, חירות, דמוקרטיה ואיכות חיים.
הלוחות המוקדמים ביותר, היו בנושאים כמו אדריכלות, אסטרונומיה, גאוגרפיה, רפואה וכימיה, משלבים תיאוריה ומיומנויות מעשיות.
עוד שמונה לוחות מציגים המצאות מודרניות כדי להראות עד כמה התקדמה האנושות בתחילת המאה ה-20.
הציורים האחרונים משקפים נושאים פטריוטיים, עם נושאים כמו האקדמיה הצבאית של ארצות הברית.
ציורים המקוריים האלה - היו בכניסה לחדר הקריאה הראשי של ספריית המדינה, ספריית המשפטים וספריית כתבי העת - והם משלימים את העיצוב האדריכלי של הרוטונדה ואת ההילה של ההארה האינטלקטואלית.
ויל בריטן הוא שחקן אמריקאי.
הוא למד באוניברסיטת טקסס באוסטין, שם למד תיאטרון וריקוד, וסיים תואר ראשון באמנויות.
בשנת 2011 שיחק בסרטו הראשון "Big Boy".
שנתיים לאחר מכן שיחק בתפקיד ראשי בסרט המתח "המורה".
בשנת 2015 שיחק בסרט הפשע "ליילה ואיב" לצד ג'ניפר לופז, אשר יצא לאקרנים ב-30 בינואר 2015, בפסטיבל הסרטים סאנדנס.
בשנת 2016 הופיע בסרט "כולם רוצים את זה".
באותה שנה הופיע בסרט "Transpecos".
בשנת 2017 שיחק בסרט המפלצות "קונג: אי הגולגולת" בתפקיד מרלו הצעיר ובדרמת המתח "The Honor Farm".
שנה לאחר מכן שיחק גם בסרט "תנו לו ללכת".
בשנת 2021 שיחק בתור קירק בסרט האימה "הטיהור לנצח"; הסרט החמישי והאחרון של זיכיון "הטיהור".
בריטן נשוי לאישה ושמה ביאנקה.
בסוף שנת 2021 פורסם כי השניים מצפים לילדם הראשון.
+שנהסדרהתפקידהערות2016 - 201725 & Countingזאקסדרת רשת; 4 פרקים2017Patti and Marinaקאובויפרק: "Dating"2018קולונידייב אונ'יל 4 פרקים
ויל (בגרמנית שווייצרית: Wil) היא בירת מחוז ויל בקנטון סנט גאלן בשווייץ.
ויל היא העיר השלישית בגודלה בקנטון סנט גאלן, אחרי העיר סנט גאלן וראפרסוויל-ג'ונה.
העירייה לשעבר, ברונשהופן, התמזגה עם העיר ויל ב-1 בינואר 2013. לאחר המיזוג, מספר זיהוי הקהילה השתנה מ-3425 ל-3427.
ב-1984, הוענק לוויל פרס ואקר על כך שהיא פיתחה ושימרה את המורשת האדריכלית שלה.
נכון לשנת 2022, השטח הכולל של העיר ויל משתרע על שטח של 20.82 קמ"ר.
במהלך שני העשורים האחרונים (1979/85-2004/09) הקרקעות המיושבות גדלו בכ-0.27 קמ"ר והקרקע החקלאית התרחבה אף היא בכ-0.28 קמ"ר.
עוד בטרם ההתמזגות של הערים ברונשהופן וויל בשנת 2013, ונכון לשנת 2006, שטחה של ויל השתרע על כ-7.6 קמ"ר.
מתוך השטח הזה, 32.1% שימש למטרות חקלאיות, ו-13.9% מהשטחים היו מיוערים.
53.4% מהשטחים היו מיושבים ו-0.7% לא היו בשימוש (עקב היותם על נהרות).
שלט האצולה של העיר מכיל דוב שחור פרוע בצידו השמאלי, וקונכייה של חילזון והאות האנגלית W (משם העיר Wil) בצידו הימני.
אוכלוסייתה של ויל (נכון לדצמבר 2020) כללה 24,132 נפש.
נכון לשנת 2013, 27.3% מהאוכלוסייה הם אזרחים זרים.
במהלך שלוש השנים האחרונות (2010–2013) גדלה האוכלוסייה בשיעור של 3.13%.
בשנת 2000, מתוך האוכלוסייה הזרה, 272 הגיעו מגרמניה, 776 הגיעו מאיטליה, 1,876 יוצאי יוגוסלביה, 135 הגיעו מאוסטריה, 309 הגיעו מטורקיה ו-578 ממדינות אחרות.
שיעור הילודה בעירייה בשנת 2013 עמד על 11.2% בעוד ששיעור התמותה עמד על 7.5 לאלף תושבים.
לפני המיזוג עם ויל, בשנת 2011, אוכלוסייתה של ברונשהופן כללה 4,654 נפש.
רוב האוכלוסייה (נכון לשנת 2000) דוברת גרמנית (85.1%), בעוד ש-4.5% דוברי אלבנית ו-3.0% דוברים איטלקית.
קארין קלר-סוטר - פוליטיקאית שווייצרית
אלכס צילה - רוב אופניים שווייצרי
פביאן שר - כדורגלן שווייצרי המשחק בעמדת הבלם
שטפן קינג - רוכב אופניים שווייצרי
ויל מקדונלד הוא שחקן קולנוע וטלוויזיה אוסטרלי.
ב-7 במאי 2012, לוהק מקדונלד לתפקידו הגדול הראשון בטלוויזיה כשהצטרף לצוות השחקנים הראשי של הסדרה האוסטרלית הפופולרית קרוב רחוק, שם גילם את ג'ט ג'יימס עד 1 ביולי 2015, עד שדמותו בסדרה גויסה לצבא.
ויל קיבל את התפקיד שבוע אחרי שנבחן לתפקיד של ג'ט וגילה שהוא קיבל אותו.
ב-19 בנובמבר 2015 חזר ויל כאורח לסדרה ועזב זמן קצר לאחר מכן.
הוא חזר שוב כאורח ב-22 במאי 2017 והופעתו האחרונה הייתה ב-19 ביוני אותה שנה.
ויל חזר לסדרה במרץ 2019, ועזב שוב ב-30 במאי של אותה שנה.
בשנת 2018 שיחק לצד זאווייר סמואל בסרט הטלוויזיה "Riot" ובסרט הקולנוע "The School".
בשנת 2021 התארח בסדרת הטלוויזיה הקומית רוק הצעיר.
באותה שנה לוהק לתפקיד ראשי בסדרת הטלוויזיה תיכון הלבבות השבורים.
בשנת 2022 שיחק בסרט "Blaze" שהוצג בפסטיבל הסרטים טרייבקה בשנת 2021.
שנהסדרה דמותהערות 2012 - 2015, 2017, 2019 קרוב רחוק ג'ט ג'יימס 343 פרקים2018Riotג'רמיסרט טלוויזיה2018The Schoolזאקסרט קולנוע2021רוק הצעירג'סטיןפרק אחד2022Blazeמישהסרט קולנוע2022תיכון הלבבות השבוריםקא$שסדרת טלוויזיה, תפקיד ראשי
שנה קטגוריה פרססדרהתוצאה 2013 הכישרון הגברי החדש הפופולרי ביותר פרס לוגי קרוב רחוק מועמד
ויל הארדי' הוא כדורסלן עבר ומאמן כדורסל אמריקאי המאמן את יוטה ג'אז מליגת ה-NBA.
הארדי שיחק כדורסל בוויליאמס קולג', אך בשנת 2010 הפסיק לשחק והצטרף לסגל האימון של סן אנטוניו ספרס.
בשנת 2015 מונה לעוזר מאמן, ובהיותו חלק ממערכת האימון של גרג פופוביץ', היה מאמן הקבוצה בליגת הקיץ של ה-NBA בשנים 2015–2018.
בעונת 2021/2022 הצטרף כעוזר מאמן לבוסטון סלטיקס, והשתתף בהגעתה עד לגמר ה-NBA, בו הפסידה הקבוצה 2–4 לגולדן סטייט ווריורס.
אימה יודוקה, מאמן הקבוצה, שימש כעוזר מאמן לצד הארדי בשנים 2015–2019 בסן אנטוניו ספרס, ואף הכיר אותו כשחקן בעת שהארדי שימש כאנליסט בקבוצה.
ביוני 2022 מונה למאמן הראשי של יוטה ג'אז כמחליפו של קווין סניידר, בגיל 34 בלבד.
הארדי הוא המאמן הצעיר ביותר ששימש כמאמן ראשי בליגת ה-NBA ללא ניסיון קודם כמאמן ראשי.
הארדי גם שימש בצוות האימון של נבחרת ארצות הברית בכדורסל בגביע העולם בכדורסל 2019 ובאולימפיאדת טוקיו.
ויליאם אסטס ניפר הוא שחקן קולנוע ושחקן טלוויזיה אמריקאי.
התפרסם בעיקר עקב תפקידיו בסדרות "חלום אמריקאי" כג'יי ג'יי פריור ו"שוטרים בדם" כג'יימי רייגן.
ויל אסטס נולד בלוס אנג'לס, קליפורניה לביל ניפר ומרי לו אסטס.
הוא ממשיך להשתמש בשמות משפחה של שני הוריו.
המשפחה החזיקה באותה כתובת קבועה לאורך כל ילדותו של אסטס, והוא ממשיך להתגורר בה.
אסטס הוא בוגר תואר שני בספרות אנגלית ממכללת סנטה מוניקה בסנטה מוניקה, קליפורניה.
את הקריירה שלו החל בגיל 11 בסדרה "לאסי החדשה" כאשר גבר על 700 ילדים אחרים שנבחנו לתפקיד.
הוא שיחק בתפקיד ויל מקלאו, "טימי".
הסדרה שודרה בין השנים 1989 ל־1992 כאשר אסטס היה בתפקיד הראשי.
בשנת 1994 הוא כיכב בסרטון המוזיקלי של מיט לוף Objects in the Rear View Mirror May Appear Closer Than They Are, בשנת 2000 אסטס כיכב בקליפ של ג'ון בון ג'ובי "It's my life", בו ביצע את רוב פעלוליו לבדו.
הוא נבחר על ידי ג'ון בון ג'ובי לאחר שעבדו יחד בסרט הצרפתי-אמריקני "U-571".
אסטס כיכב בפרסומות רבות ביניהם בפרסומת למותג האופנה Fruit of the Loom
ב-2012 הופיע בסרט שובו של האביר האפל.
בשנים 2002–2005 הופיע בתפקיד ג'יי ג'יי פריור, הנער הבוגר של משפחת פריור בסדרת הטלוויזיה "חלום אמריקאי", תפקיד שהקנה לו פרסום רב.
החל מ-2010 כיכב בדרמה המשטרתית של CBS "שוטרים בדם".
אסטס גילם את ג'יימסון "ג'יימי" רייגן, בנו הצעיר של הניצב פרנסיס רייגן (טום סלק).
ג'יימי מתחתן בעונה התשיעית עם שותפתו אדי ג'נקו והופך לסמל ומפקד תחנה.
אסטס ניהל מערכת יחסים עם ג'ניפר לאב יואיט ב־2004 ועם טורי דה ויטו ב-2020. אסטס הוא צמחוני.
אסטס עבד עם ארגונים כמו "הקרן העולמית לחיות בר", "המועצה להגנת משאבי הטבע", ועוד ארגונים הפועלים לשימור חיות הבר, קידום מקורות אנרגיה בר-קיימא וטיפול אנושי בבעלי חיים.
פריורתפקיד ראשי (60 פרקים)2003סכנה למפורסמים!הוא עצמומשתתף2004נתראה בחלומות שליבן.סרט טלוויזיה2005Reunionוויל מאלויתפקיד ראשי (9 פרקים)הצלילה מהציבור של קלוזןמייק ראש העירסרט טלוויזיהכוכב מחמדהוא עצמושופט2006חוק וסדר: מדור מיוחדאדם הלדרפרק: "מעמד"2008סחוקיםפיי-ווי מאצ'יהשעה ה-11קווין פירספרק: "הגירחה"2009בעיניהםהנרי אטקינס/הנרי אדמספרק: "לילי מובולת"המטהרפרק: "מעבר את הסף"2010–2024 שוטרים בדםג'יימי רייגןתפקיד ראשי2012צל של פחדמורגן פירססרט טלוויזיה
שנהפרסקטגוריהעבורתוצאה1990פרסי אמן צעירהשחקן הצעיר הטוב ביותר בסדרת משפחה מחוץ לפריים-טייםלאסי החדשה1991השחקן הצעיר הטוב ביותר בכיכובו בסדרת אוף-פריים טיים1992השחקן הצעיר הטוב ביותר מככב בסדרת אוף-פריים טיים או בכבלים1996ההופעה הטובה ביותר של שחקן צעיר - סדרת טלוויזיה קומיתקירק2014פרס פריזמההופעה בפרק של סדרת דרמהשוטרים בדם2015פרס הונו הזהבשחקן השנה
ויל הריסון הוא שחקן קולנוע, טלוויזיה ותיאטרון אמריקאי.
הריסון נולד באית'קה, ניו יורק.
בשנת 2019, סיים את התואר הראשון בחוג לדרמה של אוניברסיטת קרנגי מלון בפיטסבורג, פנסילבניה.
בשנת 2015 החל לשחק במספר סרטים קצרים.
בשנת 2019 הופיע לראשונה על מסך הטלוויזיה בפרק בסדרת הטלוויזיה מזכירת המדינה.
בשנת 2022 שיחק בתפקיד ראשי בסרט הקולנוע "This Is a Film About My Mother".
בחודש מאי אותה שנה לוהק הריסון לתפקיד במיני סדרת הטלוויזיה, מצוד.
ב-16 בפברואר 2023 החל לשחק במחזה "The Coast Starlight" שהוצג בתיאטרון "מיצי אי.
באותה שנה החל לשחק בתפקיד ראשי בסדרת הטלוויזיה "דייזי ג'ונס והסיקס".
בשנת 2024 שיחק בסרט הדרמה הביוגרפי "אנונימי לגמרי" המבוסס על חיו של בוב דילן; הריסון גילם בסרט את זמר הפולק בוב ניווירת' שהיה גם מנהלו של דילן בסיבובי ההופעות שלו.
+שנהסרטתפקידהערות2022This Is a Film About My Motherמקס2024אנונימי לגמריבוב ניווירת' (אנ')
+שנהסדרהתפקידהערות2019מזכירת המדינהזאק בארנופרק: "Leaving the Station"2023דייזי ג'ונס והסיקסגרהאם דאןתפקיד ראשי; 10 פרקים2024מצודדייוויד הרולד (אנ')תפקיד ראשי; 7 פרקים2025מורדוק: מוות במשפחה (אנ')באסטר מורדוק7 פרקים
וילמינה (ג'קובה) ואן גוך (בהולנדית: Wil van Gogh; 16 במרץ 1862 – 17 במאי 1941) הייתה אחות, מורה לכתבי הקודש ופמיניסטית הולנדית.
היא אחותם הצעירה של האמן וינסנט ואן גוך, שאליו הייתה קרובה, ושל סוחר האמנות תאו ואן גוך.
וילמינה ג'קובה ואן גוך נולדה ב-16 במרץ 1862 בזונדרט שבהולנד, בתם של תיאודורוס ואן גוך ואנה קורנליה קרבנטוס.
היו לה שלושה אחים וינסנט, תיאו וקור, ושתי אחיות אליזבת (ליס) ואנה.
ויל ווינסנט היו קרובים בגיל צעיר.
שניהם התקשו בבית הספר, שניהם "דחו את הנורמות הרווחות בחברה" והיו "מעורבים חברתית ויצירתיים מאוד", ושניהם "נאבקו בבריאותם הנפשית, עליה דנו בגלוי אחד עם השנייה".
ויל מעולם לא התחתנה או הביאה ילדים לעולם.
במהלך החלק הראשון של חייה ויל ואן גוך עסקה בטיפול במשפחתה ובמשפחות אחרות בסיעוד חולים.
כשאמה שברה את רגלה, ויל טיפלה בה עד שהבהריאה, כשוינסנט אמר במכתב, "מה שויל עושה הוא למופת, למופת.
אני לא אשכח את זה בקלות." כאשר אחיה תאו התחתן עם ג'ו ואן גוך-בונגר, שלימים מילאה תפקיד מכריע בקידום המוניטין שלאחר המוות של וינסנט, ויל חייתה עם בני הזוג בפריז.
לאחר לידת התינוק של תיאו וג'ו, וינסנט ויל בילתה למעלה מחודש בעזרה לאם הטרייה.
הרופא העיר על הטיפול שלה בג'ו ואמר שהיא "טובה מדי מכדי להתחתן", אבל תאו כתב לוינסנט ואמר שהוא מקווה שהיא כן תתחתן.
תאו לקח אותה לביתו של הצייר אדגר דגה, איתו היה לו קשר טוב כסוחר אמנות.
למרות שדגה היה לעיתים קרובות אדם קשה, במהלך הביקור הוא הראה לויל יצירות אמנות רבות.
תאו כתב כי "הייתה לה עין טובה לעירום נשי".
בניגוד לשתי אחיותיה האחרות, היא הייתה קרובה לוינסנט והם כתבו זו לזה לעיתים קרובות, על אמנות וספרות, אבל גם על התמודדויות הקשורות לבריאות הנפש שלהם.
היא הייתה מודאגת כאשר וינסנט אושפז במתקן פסיכיאטרי.
הוא כתב לה ישירות, וסיפר לה על שלושה התקפים שחווה ועל כניסתו לבית החולים בסן-רמי.
הוא כתב לויל שהרופא שאחיהם תאו שלח לבדוק אותו, קבע שהוא לא היה לא שפוי, וגם אלכוהול לא גרם למצבי הרוח, אלא שההתקפים שלו היו אפילפטיים, מחלה שסבלה ממנה אחותה של אמו.
הוא כתב לה על האמנות שלו, כמה מכתבים שנוסחו במשך כמה ימים, כך שהיא ידעה על ציורי החמניות שלו בארל, הדוור והמרפסת, כמו גם האזור הכפרי סביב ארל.
הוא סיפר לה על בהירות האוויר ועל הצבעים החדים והבהירים, במיוחד כחול קובלט.
וינסנט גם צייר עבורה ציורי נוף בהתאם להעדפותיה.
אחרי שהייתה בפריז היא גרה עם אמם, ווינסנט רצה שלשתיים יהיה אוסף מיצירותיו שיוכלו להציג בביתן.
חודש לפני מותו, וינסנט כתב לה שהוא רוצה לצייר את הדיוקן שלה, אבל הוא מת לפני שזה יצא אל הפועל.
למרות שמכתבים רבים מוינסנט לוויל נשמרו, ההתכתבות שלה אליו אבדה.
לאחר מותו של וינסנט, ויל כתבה מכתב לאחיה תאו, ובו נאמר בחלקו: "אל לנו להיעצב על שלוותו, אבל כמה קשה יהיה לך." תוך שישה חודשים, אחיה תאו מת גם כן.
לאחר מות שני אחיה ב-1890 וב-1891, היא למדה להיות מורה לכתבי הקודש, עברה את בחינת הקבלה לחינוך התאולוגי בספטמבר 1890, והשיגה הסמכה ב-1893. היא לימדה לזמן קצר בניימכן ולאחר מכן עברה להאג, ואמה עברה לשם לגור איתה.
ויל הפכה פעילה בארגוני נשים בהאג, והפכה לחברה במוזיאון Dameslees (מוזיאון הספרייה לנשים).
חברה ותיקה שלה, מרגרטה מייג'בום, שאיתה שיתפה את מכתביו של וינסנט אליה, הייתה חברה בהנהלה.
אוסף הספרייה הכיל ספרים בנושאים סוציו-אקונומיים, החזיק במנויים למגזינים ולעיתונים, והיה מקום מפגש לנשים בהאג.
למרות שלא הייתה חברה בהנהלה, ויל מצאה במוסד "את המקום שיוביל אותה לעסוק כחברה פעילה יותר בתנועה לזכויות נשים".
כבת של כומר רפורמי הולנדי ומורה מוסמכת לכתבי הקודש, ויל הייתה קצת יוצאת דופן כפמיניסטית הולנדית.
היא הצטרפה לתנועה עם חברים נוספים, כולל מארי יונגיוס ומארי מנסינג, שהיו חלק מהוועדה המארגנת ל"תערוכה הלאומית של אמנות נשית" ב-1898. ויל מילאה תפקיד משמעותי בתערוכה, שנערכה בהאג.
לתערוכה, שנמשכה עשרה שבועות, היו כ-90,000 מבקרים והיא התגלתה כאירוע רווחי ביותר; כספים שנאספו מהתערוכה, 20,000 גילדן הולנדי, שימשו להקמת הלשכה הלאומית ההולנדית לעבודת נשים.
נשים וגברים נוצרים שמרנים הוזהרו להתרחק מהתערוכה, בגלל "חוסר הצדק הרעיל שלה".
אין מקורות המתעדים מה בדיוק קרה, אבל ב-4 בדצמבר 1902 נכלאה ויל ואן גוך ולאחר מכן הועברה לבית ולדוויק, מוסד פסיכיאטרי בארמלו, הולנד.
האבחנה של דמנציה פראקוקס, שעליה התבסס מדד זה, נחשבה בזמנו למחלה קטלנית.
רישומי מקלט ציינו מאוחר יותר:
לא חל שינוי משמעותי במצבה של מטופלת ותיקה זו.
היא נשארת בודדה ומסוגרת, ממעטת לדבר ובדרך כלל לא מגיבה לשאלות.
היא מבלה את כל יומה באותו מקום בטרקלין, יושבת בכיסאה ומתבוננת במבט אטום בסביבתה.
היא מסרבת לאוכל במשך שנים ויש להאכיל אותה באופן מלאכותי...
וויל ואן גוך נשארה בארמלו כמעט ארבעה עשורים עד שנפטרה שם ב-17 במאי 1941. היא הייתה האחרונה ששרדה מהאחים ואן גוך.
העבודות שהעניק לה וינסנט במתנה היו בשמירה בטוחה אצל גיסתה ג'ו, ובמות ג'ו ב-1925, בנו של ג'ו, וינסנט וילם, מכר כמה מציוריה של דודתו כדי לשלם עבור השהייה שלה בבית החולים בוולדוויק.
האם היא הייתה חולת נפש או לא קשה כיום להוכיח.
ויל טילסטון הוא שחקן אנגלי.
הוא ידוע בתפקידיו בסרט הביוגרפי "להתראות כריסטופר רובין" וכגרגורי, הילד השביעי של משפחת ברידג'רטון, בדרמה הטלוויזיונית עטורת הפרסים, "ברידג'רטון".
טילסטון גילה לראשונה את המשחק כששיחק במחזה בבית הספר הממלכתי.
הוא למד בשבתות באקדמיה לאמנויות הבמה "D&B" בברומלי.
שם עודדו אותו לחתום עם סוכן.
שנה פרויקט תפקיד הערות 2017 להתראות כריסטופר רובין כריסטופר רובין מילן בן ה-8 2020–הווה ברידג'רטון גרגורי ברידג'רטון תפקיד ראשי
שנה פרס קטגוריה פרויקט תוצאה סימוכין 2021 פרסי גילדת שחקני המסך ביצוע יוצא מן הכלל של אנסמבל בסדרת דרמה ברידג'רטון
הייר היה גם חבר פעיל בגילדת שחקני המסך במשך כמה שנים וגם באולפן השחקנים, שם נפטר מהתקף לב ב-31 באוגוסט 1997, במהלך חזרה.
שנהשםדמות1954–1955"המתנה הגדולה"הרולד מתיוס1956"הנאשם"ריימונד מקאבה1962"בלי זה את זה"אבא1972"השפעת קרני גמא על ציפורני החתול"איש זבל1977"Black Oak Conspiracy"Doc Roades1978"השמיים יכולים לחכות"רופא1979"Butch and Sundance: The Early Days"1979"רוז"מר לאונרד1979"הפרש החשמלי"גאס1981"הנינג'ה"דולרים1981"מטבעות מן השמיים"האב אברסון1983"עיני האש"קלווין1984"לילה שקט וקטלני"סבא1985"הטייס"זקן1985"בחזרה לעתיד"אבא פיבודי1986"ונדטה"השופט ווטרס1990"Grim Prairie Tales"לי1993"אני ורוניקה"אדום1998"מלכת האספסוף"האב דויל
ויליאם "ויל" באיירז הוא דמות בדיונית ואחד הפרוטגוניסטים הראשיים של סדרת הדרמת-מדע בדיוני של נטפליקס, "דברים מוזרים", שנהגתה על ידי האחים דאפר ומגולמת על ידי נואה שנאפ.
באיירז הופיע בתפקיד משנה בעונה הראשונה של הסדרה, וקודם לצוות השחקנים הראשי החל מעונתה השנייה.
נואה שנאפ לוהק לגילום דמותו של ויליאם באיירז באוגוסט 2015. באוקטובר 2016 קודם שנאפ לשחקן קבוע בסדרה לקראת העונה השנייה.
חזרתו של שנאפ לתפקיד מרכזי בעונה השלישית נחשפה ב-9 בפברואר 2018.
הרעיון שלפיו ויל מתקשר עם אמו, ג'ויס, באמצעות נורות חשמל, הושפע מסרטי שנות ה-80, ובהם "פולטרגייסט".
בהתייחסות לקו העלילה של העונה השלישית, ציין המפיק שון לוי כי דמותו של ויל לא תסבול כפי שסבלה בעונות הקודמות, באומרו:
ויל באיירז, אחיו הצעיר של ג'ונתן באיירז ובנם של ג'ויס ולוני באיירז, הוא ילד ביישן, טוב-לב ורגיש.
הוא סובל מבריונות מתמשכת בבית הספר, ובין היתר מכינויי גנאי הומופוביים מצד חבריו לכיתה ואף מצד אביו, לוני, המתגורר בנפרד וממעט לבקר.
במסגרת קמפייני "מבוכים ודרקונים" של מייק וילר, דסטין הנדרסון ולוקאס סינקלייר, ויל משמש ככוהן, ובהמשך גם לעיתים כמנחה המשחק; חבריו אף מכנים אותו "ויל החכם" ("Will the Wise").
בנובמבר 1983 נעלם ויל באזור המכונה "מירקווד", לאחר שנתקל במפלצת שחמקה דרך סדק מממד חלופי בשם "העולם ההפוך", ממד שנחקר על ידי מדעני מעבדת הוקינס.
במהלך היעלמותו הוא מתחיל לתקשר עם אמו, ג'ויס, באמצעות נורות חשמל, וג'ויס מארגנת מערכת שבה הוא "מדבר" דרך האורות לצד אותיות ליצירת משפטים.
כאשר ג'ים הופר וג'ויס חודרים אל העולם ההפוך ומוצאים את ויל מחוסר הכרה, הם מבצעים בו החייאה ומחזירים אותו לעולם האמיתי.
עם זאת, הוא סובל מתופעות לוואי משהותו בממד החלופי, ובהן פליטת יצור דמוי-חשופית מפיו וחזיונות חוזרים ונשנים אודות העולם ההפוך.
לאחר שובו, ויל מוטרד על ידי תושבים מקומיים המכנים אותו "ילד הזומבי", בעקבות תרמית שיזמו אנשי מעבדת הוקינס אשר הציגה אותו כמת ששב לתחייה.
הוא נפגש באופן קבוע עם ד"ר סם אוונס, הבוחן האם נותר קשר בינו לבין העולם ההפוך.
ויל ממשיך לחוות חזיונות של הממד ושל מפלצת מאיימת הצופה בו מרחוק.
לאחר אחד החזיונות הוא משתף את מייק, שמגלה לו כי הוא מנסה ליצור קשר עם אילבן.
דסטין מציג לחבורה יצור דמוי-חשופית שמצא וקרא לו ד'ארטניאן, ויל מזהה כי שמע אותו באחד מחזיונותיו.
בן זוגה של ג'ויס, בוב, מעודד את ויל "להתמודד עם פחדיו", מבלי להבין את טיבם האמיתי.
כאשר ויל מנסה להתעמת עם המפלצת, הוא נתפס ונשלט על ידי מצליף המוחות מן העולם ההפוך.
לאחר שנמצא ומתעורר, התנהגותו משתנה: הוא מצייר ללא הרף את רשת המנהרות התת-קרקעיות של הוקינס ודורש לשמור על קור קיצוני בבית.
חזון נוסף מוביל להצלתו של הופר מן המנהרות, אך כאשר מדעני המעבדה מציתים את המנהרות, ויל קורס ומתייסר בכאב עז.
ד"ר אוונס מסרב להשמיד את המנהרות מחשש שהדבר יהרוג את ויל.
בהמשך מתברר כי מצליף המוחות משתמש בו כדי להוליך את הקבוצה למלכודת.
לאחר שהוא מורדם ומחולץ מן המעבדה, ויל מתקשר עם חבריו בקוד מורס.
לבסוף הוא משתחרר משליטת מצליף המוחות בזכות מאמציהם של אמו, אחיו וננסי וילר, אשר שורפים את הישות מתוכו.
אף על פי כן, בסיום העונה נראה כי מצליף המוחות עדיין משקיף עליו ועל חבריו.
ויל מגלה כי הקשר שלו לעולם ההפוך עדיין קיים, והוא חש בנוכחותו של מצליף המוחות.
הוא מתוסכל מחבריו, שמעדיפים מערכות יחסים רומנטיות על פני תחביבי הילדות המשותפים שלהם, ובראשם "מבוכים ודרקונים".
לאחר עימות עם לוקאס ומייק, ויל הורס את "טירת באיירז".
הוא חש כי בילי והת'ר מותקפים ומבין שמצליף המוחות עדיין חי.
הקבוצה לוכדת את בילי בסאונה במטרה לאמת את החשד, אך הוא נמלט.
בהמשך מובסת הישות במרכז הקניות סטארקורט.
בסיום העונה, עוזב ויל את הוקינס עם אמו, אחיו ואילבן, לאחר שהוא מוסר את ערכת ה"מבוכים ודרקונים" שלו לאריקה סינקלייר.
ויל מתגורר בלנורה, קליפורניה, עם ג'ויס, ג'ונתן ואילבן, הסובלת מבריונות בבית הספר, במיוחד מצד נערה בשם אנג'לה.
כשמייק מגיע לביקור, ויל מתעמת עם אילבן על כך שהיא מסתירה את מצבה האמיתי.
לאחר שאילבן תוקפת את אנג'לה, ויל משתף את מייק במצוקתה.
אילבן נלקחת למתקן מחקר בנוודה במסגרת פרויקט "נינה" לשיקום כוחותיה.
ויל מצטרף למסע החיפוש אחריה, ובדרך מציג למייק ציור המתאר את החבורה נלחמת בדרקון.
הוא טוען שהרעיון היה של אילבן, אך פורץ בבכי חרישי, דבר המרמז על רגשותיו הרומנטיים כלפי מייק.
בהמשך הוא מסייע לקרב נגד וקנה וחווה את חזרת השפעת העולם ההפוך להוקינס.
ויל נותר בהריסות המבודדות של הוקינס ומתגורר בבית משפחת וילר.
הוא מגלה שרובין נמצאת בזוגיות ושואל אותה כיצד הבינה את רגשותיה כלפי בת-זוגה, כדי להבין זאת לגבי עצמו.
כאשר דמוגורגון תוקף שיירה צבאית, ויל חווה את האירוע מנקודת מבטו של היצור ומבין שחזיונותיו הם למעשה ראיית עולמו של וקנה.
הוא מסייע בזיהוי הקורבן הבא ומשתתף במלכודת לדמוגורגון.
לאחר שהמצב מסתבך, ויל חווה חזון של ילדים כלואים בממד של וקנה.
לבסוף הוא משחרר כוחות טלפתיים חדשים ומשמיד שלושה דמוגורגונים, תוך שהוא נאחז בזיכרונות ילדותו עם ג'ויס, ג'ונתן ומייק, ובהשראת עצתה הקודמת של רובין.
לאחר מכן משתמשים ויל, לוקאס, מייק, רובין וג'ויס במגדל הרדיו WSQK כדי להחזיר דמוגורגון מת לחשמל, וכך לאפשר לוויל להתחבר מחדש ל"מוח הכוורת" ולנצל את יכולתו החדשה ישירות נגד וקנה.
ויל משתמש בכוחו כדי להזהיר את מקס ואת הולי לברוח.
עם זאת, וקנה מצליח להדוף את ויל מתודעתו, מה שגורם לו לאבד את הכרתו בעולם הממשי.
ויל נלכד בכלא התודעתי של וקנה, שם הוא מתעמת עמו, וקנה חושף כי המנהרות התת-קרקעיות שהופיעו בעונה השנייה נבנו למעשה בידי ויל בשנתו.
וקנה משתמש בוויל כמרגל ומנצל את הקשר הנפשי ביניהם כדי לאתר את מקס בעולם האמיתי, בבית החולים לזכר הוקינס.
לאחר שאילבן מחלצת את ויל ממצבו, דסטין, ננסי, ג'ונתן וסטיב חוזרים ומגלים כי העולם ההפוך הוא למעשה חור תולעת מרחבית, וכי וקנה החזיק את הילדים בממד חלופי אמיתי בשם "התהום".
לפני כניסתם לעולם ההפוך, ויל יוצא מהארון בפני משפחתו וחבריו כהומוסקסואל, ומסביר כי וקנה הראה לו חזיונות של ניתוק וכישלון במערכות יחסיו לאחר שגילה את האמת.
אחד־אחד מחבקים אותו אהוביו ומביעים את תמיכתם, ובכך מוכיחים שחזיונות אלו שקריים.
מייק מתנצל בפני ויל על שלא הבחין במצוקתו ומאשר מחדש את חברותם.
בקרב הסופי, ויל מתחבר טלפתית לווקנה ומגלה כי הנרי קריל הצעיר הושחת בידי מצליף המוחות.
מתוך הבנה כי וקנה הוא קורבן לא פחות ממנו, ויל מנסה לשכנעו להצטרף אליהם ולהשמיד את הישות אחת ולתמיד, אך וקנה מסרב וטוען שהוא והישות הם אחת.
ויל מסייע להחלשת וקנה, מה שמאפשר לאילבן לשפד אותו, וג'ויס מנחיתה עליו את מכת המוות הסופית.
ויל עד להקרבתה של אילבן עם חורבן העולם ההפוך.
שמונה-עשר חודשים לאחר מכן, בסתיו 1989, ויל, דסטין, מקס, לוקאס ומייק מסיימים את לימודיהם בתיכון הוקינס ומשחקים משחק "מבוכים ודרקונים" אחרון.
מייק מקריין את עתידם, ומגלה כי ויל עוזב את הוקינס, משלים עם זהותו, ולבסוף פוגש בן-זוג פוטנציאלי.
הוא מוסיף ואומר כי אילבן שרדה.
מקס שואלת אם התיאוריה נכונה, ומייק משיב שאינו יודע – אך בוחר להאמין בכך.
יתר החבורה מצטרפת לאמונה זו.
לבסוף, ויל וחבריו נפרדים מספרי ההרפתקאות שלהם ועוזבים את המרתף ברגע טעון רגשית..
דמותו של ויל באיירז דורגה במקום השלישי ברשימת הדמויות הטובות ביותר בסדרה "דברים מוזרים" של האתר "Screen Rant", לאחר אילבן וסטיב הרינגטון.
נואה שנאפ זכה בשני פרסים והיה מועמד לשישה נוספים על גילום דמותו של ויל באיירז.
בשנת 2018 היה מועמד לפרסי הסרטים והטלוויזיה של MTV בקטגוריית "הצוות הטוב ביותר על המסך", יחד עם גאטן מאטרצו, פין וולפהארד, קיילב מקלאפלין וסיידי סינק, וכן בקטגוריית "ההופעה המפחידה ביותר", שבה זכה באותה שנה.
בשנת 2017 זכה שנאפ, יחד עם שאר צוות השחקנים הראשי של העונה השנייה, בפרס גילדת שחקני המסך בקטגוריית "ההופעה המצטיינת של צוות שחקנים בסדרת דרמה".
בעבור העונה השלישית היה צוות השחקנים הראשי, ובכללו שנאפ, מועמד פעם נוספת לאותו פרס, אך הפעם לא זכה.
עוד בשנת 2017 היה שנאפ מועמד לפרס בקטגוריית "ההופעה הטובה ביותר בסדרת טלוויזיה דיגיטלית או סרט – שחקן צעיר".
בקרב הצופים נפוצו ספקולציות שלפיהן ויל באיירז הוא הומוסקסואל ומפתח רגשות רומנטיים כלפי חברו הטוב, מייק וילר; טענה שהסדרה עצמה נמנעה מלאשר או להכחיש במפורש.
מבקרים פירשו את שני הפרקים האחרונים של העונה הרביעית כרמיזה תת-טקסטואלית להכרה במיניותו של ויל, ובפרט את הסצנה שבה הוא מציג למייק ציור המתאר אותו ואת חבריהם, בטענה שמדובר במתנה מאילבן, ולאחר מכן פורץ בבכי חרישי.
האחים דאפר ציינו בריאיון מיולי 2022 כי סצנה זו, לצד רגעים נוספים בין ויל למייק בעונה הרביעית, נועדה לאפשר לדמותו של ויל "להשתחרר מחלק מן הנטל" הכרוך בהתמודדות עם מיניותו, וכי הם מתכוונים להמשיך לפתח קו עלילתי זה כמרכיב מרכזי בעונה האחרונה של הסדרה.
נואה שנאפ עצמו אמר ביולי 2022 כי בעיניו "ברור במאה אחוז" שמדובר בעניין "אמיתי, ברור ומובהק", וכי ויל הוא הומוסקסואל המאוהב במייק.
לאחר ששנאפ יצא מהארון כהומוסקסואל ב-5 בינואר 2023, ציין בהומור: .
בראיונות שעסקו בעונה החמישית של הסדרה תיאר שנאפ את ויל כ"אחת הדמויות הגאות הטובות ביותר שקיבלנו אי פעם במדיה", והדגיש כי מיניותו אינה המוקד היחיד של סיפורו, אלא ש.
וילארד קארול "ויל" סמית' ג'וניור הוא קומיקאי, שחקן, מפיק וראפר אמריקאי, זוכה פרס אוסקר לשחקן הטוב ביותר, פרס גראמי ופרס גלובוס הזהב.
סמית' נולד בשנת 1968 לקרוליין ברייט ו-ווילארד קרול סמית' וגדל במערב פילדלפיה שבפנסילבניה, השני מבין ארבעה ילדים.
הוא גדל על פי הנצרות הבפטיסטית.
כשהיה בן 13, התגרשו הוריו.
באוטוביגורפיה שלו חשף כי אביו נהג להכות את אימו עד זוב דם.
בתיכון, בשל התנהגותו הערמומית והקסם האישי שלו הוא זכה לכינוי "נסיך", שלאחר מכן הפך ל"נסיך המדליק".
סמית' החל בקריירת ראפ ושיתף פעולה עם דיג'יי ג'אזי ג'ף, אותו פגש במסיבה.
ההרכב שלהם, די ג'יי ג'אזי ג'ף והפרש פרינס, פעל בין השנים 1984–1994. ב-1988, ההרכב זכה לביקורות מהללות כאשר היו הראפרים הראשונים שזכו בפרס גראמי.
ב-1990, סמית' היה קרוב לפשיטת רגל כאשר חברת הטלוויזיה NBC החתימה אותו לסדרה "הנסיך המדליק מבל אייר", בה היה הדמות הראשית.
התוכנית הפכה להצלחה גדולה, ורצה שש עונות רצופות והייתה פופולרית ברחבי העולם, וגם בישראל, בה התוכנית שודרה החל מ-1993. ב-1992 הוא הופיע לראשונה בקולנוע בסרט "קשר בכל מחיר", אשר אליו הצטלם במקביל לצילומי הסדרה.
הוא התפרסם כאשר הופיע בסרט "בחורים רעים" (1995), ובהמשך בשוברי הקופות "היום השלישי" (1996) ו"גברים בשחור" (1997).
בשנת 2005 כיכב עם בנו בסרט "המרדף לאושר", סרט שונה ורציני יותר מסרטיו האחרים של סמית'.
הסרט גם הופק על ידי וויל סמית', הוא שב ושיחק עם בנו ג'יידן בסרט 'העולם אחרי' (2013)
לאחר שהסדרה "הנסיך המדליק מבל אייר" הסתיימה ב-1996, החל סמית' בקריירה כזמר סולו.
ב-1997, יצא אלבום הבכורה שלו, "Big Willie Style", אשר הגיע למעמד אלבום פלטינה.
סמית' היה מועמד פעמיים לפרס אוסקר, ב-2001 על "עלי", וב-2006, על הסרט "המרדף לאושר".
בנוסף הוא היה מועמד ארבע פעמים לפרס גלובוס הזהב ("עלי", "המרדף לאושר" ופעמיים, כשחקן בסדרה, על "הנסיך המדליק מבל אייר").
ב-2007 זכה בפרס סאטורן בקטגוריית "השחקן הטוב ביותר" על "אני האגדה".
ביוני 2002, יצא אלבומו השלישי של סמית', "Born to Reign" והוא מכר פחות משני האלבומים לפניו.
באותה שנה, יצא אלבום הלהיטים הגדולים של סמית', וגם מכירותיו כשלו.
הוא עזב את חברת התקליטים קולומביה רקורדס וחתם בחברת "אינטרסקופ רקורדס".
במרץ 2005, יצא אלבומו "Lost and Found" והסינגל "Switch" מתוכו הפך ללהיט וכבש את המצעדים.
ב-2005, נכנס סמית' לספר השיאים של גינס כאשר הגיע לשלוש הצגות בכורה במשך זמן של 24 שעות.
ביולי אותה שנה, שימש סמית' כמנחה בקונצרט הלייב 8 בפילדלפיה.
ב-1993 שיחק בסרטו הראשון בקולנוע "תוצרת אמריקה".
ב-2008 היה סמית' לשחקן ההוליוודי המכניס ביותר, עם רווח אישי של כשמונים מיליון דולר.
ב-2013 גילם את דמותו של הקצין סייפר רייג', בסרט "העולם אחרי".
ב-2015 שיחק בדמותו של ניקי, רמאי מנוסה, בסרט "פוקוס".
בחודש דצמבר שיחק בסרט הדרמה "בלתי הפיך", עליו היה מועמד לפרס גלובוס הזהב.
ב-2016, יצא לאקרנים "יחידת המתאבדים" שבו הוא משחק את דדשוט.
לפי הערכות, זה אמור להיות "הסרט הכי מכניס של ויל סמית'" מאז "אני האגדה".
בדצמבר של אותה שנה יצא לאקרנים הסרט "יופי נסתר" בכיכובו.
ב-2019 הופיע בסרט "אלאדין" של דיסני בתור ג'יני, וכן בסרט "איש מזל התאומים" של אנג לי.
ב-2020 הופיע בסרט השלישי של בחורים רעים, "בחורים רעים לתמיד".
בשנת 2021 כיכב סמית' בתפקיד ריצ'רד ויליאמס בסרט הקולנוע "משפחה מנצחת".
על תפקידו בסרט זכה סמית' בפרס אוסקר לשחקן הטוב ביותר, בפרס גלובוס הזהב לשחקן הטוב ביותר וקיבל מועמדות לפרס גילדת שחקני המסך לשחקן הראשי הטוב ביותר.
תקרית הסטירה עם כריס רוק
ב-27 במרץ 2022, במהלך טקס פרסי אוסקר ה-94 שבו זכה סמית' בפרס השחקן הטוב ביותר על תפקידו בסרט "משפחה מנצחת", סמית' סטר לכריס רוק וקילל אותו מהקהל לאחר שלעג למחלתה של אשתו של סמית', השחקנית ג'יידה פינקט סמית'.
ולאחר מכן, כשעלה לבמה כדי לקבל את פרס האוסקר שלו, התנצל על האירוע בפני חבריו האקדמאים ושאר המועמדים לפרס, אך לא בפני רוק.
רוק בחר שלא להתלונן נגד סמית' במשטרה, ולכן לא נפתחה חקירה בנושא.
למחרת טקס האוסקר, סמית' התנצל באופן רשמי בפני רוק, וב-1 באפריל הודיע על התפטרותו מהאקדמיה האמריקאית לקולנוע.
בעקבות התקרית, ב-8 באפריל הטילה עליו האקדמיה עונש של הרחקה בת עשר שנים מטקס פרסי האוסקר.
מאז תקרית הסטירה, סמית' חזר באופן הדרגתי לקריירה הציבורית שלו.
בתחום המשחק, סמית' כיכב בסרט "שחרור" (Emancipation), אפוס העוסק בנושא העבדות בארצות הברית, שיצא בדצמבר 2022. הסרט זכה לביקורות מעורבות וביצועים מתונים בקופות.
בתחום הטלוויזיה, סמית' מעורב בסדרת מסעות שמפיקה רשת נשיונל ג'אוגרפיק, ותעלה לשידור בפלטפורמת בדיסני פלוס בשם "מהקוטב לקוטב" (Pole to Pole), בה הוא מקריין ומנחה.
הסדרה צפויה לצאת ב-2025. במוזיקה, סמית' הופיע בהפתעה בפסטיבל קואצ'לה באפריל 2023, שם ביצע את שיר הנושא של הסרט "גברים בשחור".
בנוסף, סמית' הופיע עם שיר מקורי חדש בטקס פרסי ה-BET שהתקיים ביוני 2024.
מבחן "ויל סמית' אוכל ספגטי"
במהלך שנת 2023 הפך סמית' למרכזו של מדד בלתי רשמי בקהילת הבינה המלאכותית, המכונה "מבחן ויל סמית' אוכל ספגטי".
מקור המבחן הוא בסרטון ויראלי שיצרה בינה מלאכותית מסוג Text-to-video, אשר הציג גרסה מעוותת וסוריאליסטית של סמית' אוכל ספגטי בתנועות גוף והבעות פנים בלתי טבעיות.
בפברואר 2024 סמית' עצמו הגיב לתופעה כשהצטרף לטרנד ופרסם סרטון פרודיה אישי בחשבון האינסטגרם שלו, שבו חיקה את התנועות הבלתי טבעיות מהקליפ שנוצר על ידי AI, בצירוף הכיתוב "זה יוצא משליטה!" (This is getting out of hand!).
תגובתו הפכה את המם למוכר עוד יותר, והדגישה את מעורבותו של השחקן בתופעה דיגיטלית שנוצרה על בסיס דמותו.
ב-1992 התחתן סמית' עם שרי זאמפינו.
באותה שנה נולד בנם, וילארד כריסטופר, הידוע גם כ"טריי".
טריי הופיע בקליפ של אביו לשיר "Just The Two Of Us".
ב-1997 התחתן עם השחקנית ג'יידה פינקט, להם שני ילדים: ג'יידן (נולד ב-1998) ווילו (נולדה בשנת 2000).
סמית' ואחיו הארי הם בעלי חברת "Treyball Development Inc" בבוורלי הילס.
בשנת 2007 תרם סמית' כ-1.3 מיליון דולר לארגונים ומקומות רבים, בהם מרכז ההנצחה לזכר יצחק רבין בישראל, ובשנת 2010 תרם קרוב למיליון דולר למספר בתי ספר בארצות הברית.
סמית', אשר ידוע בשל תמיכתו ב, גייס בביתו 500,000 דולר למען הקמפיין של אובמה וביידן במהלך הבחירות לנשיאות ארצות הברית ב-2012. הוא גם הגיע כאורח לטקס הענקת פרס נובל לשלום לאובמה באוסלו.
בנובמבר 2021 הוציא לאור אוטוביוגרפיה בשם "Will".
ויל צ'מפיון הוא המתופף של להקת הרוק הבריטית קולדפליי.
צ'מפיון נולד בסאות'המפטון, המפשייר, אנגליה.
הושפע בין היתר מטום וייטס וממוזיקת פולק אירית, וכשגדל הוא למד לנגן על גיטרה, פסנתר וגיטרת בס.
למד אנתרופולוגיה באוניברסיטת לונדון, שם הכיר את שאר חברי הלהקה העתידיים של קולדפליי.
הוא למד לנגן על תופים בשביל להצטרף לחבריו ולהקים את הלהקה.
ב-2003 הוא התחתן עם מריאן דרק.
ויל סולומון הוא כדורסלן עבר אמריקאי ששיחק בעמדת הרכז.
קבוצתו האחרונה הייתה A S SALE מהליגה המרוקאית הבכירה.
בעבר שיחק בין היתר בהפועל ירושלים, במכבי תל אביב ובפנרבחצ'ה אולקר, ואף בליגת ה-NBA.
לאחר ההצלחה היחסית לה זכה באוניברסיטת קלמסון, החליט סולומון לנסות את מזלו בליגה הטובה בעולם ונרשם לדראפט ה-NBA בשנת 2000. סולומון נבחר בדראפט במספר 33 בסיבוב השני, על ידי קבוצת ונקובר גריזליס שעברה לאחר מכן לעיר ממפיס וכך הפכה לממפיס גריזליס.
סולומון שיחק בקבוצה בעונת 2001, ובמשך 62 משחקים השיג ממוצעים של 5.2 נקודות למשחק וסכום של 321 נקודות כללי לעונה.